open-index/open-wikipedia-markdown huggingface dataset:
Πινακοθήκη του Βερολίνου

Η **Πινακοθήκη του Βερολίνου** (**Gemäldegalerie Berlin**) είναι μουσείο που φιλοξενεί δημιουργήματα της ευρωπαϊκής τέχνης από τον 13ο μέχρι τον 18ο αιώνα. Οι ζωγραφικοί πίνακες της Πινακοθήκης της περιόδου αυτής αποτελούν μιαν από τις μεγαλύτερες και αντιπροσωπευτικότερες συλλογές ζωγραφικής παγκοσμίως. Ιδιαίτερα πλούσιες είναι οι συλλογές γερμανικής, ιταλικής και πρώιμης φλαμανδικής ζωγραφικής. Είναι χαρακτηριστικό ότι υπάρχει μία οκτάγωνη αίθουσα αφιερωμένη στον Ρέμπραντ και μία αίθουσα με πέντε Μαντόνες του Ραφαήλ.

Πυρήνας της Πινακοθήκης ήταν οι συλλογές που σχημάτισαν (κάπως αργά σε σχέση με τους ηγεμόνες της Σαξονίας, της Βρουνσβίκης ή του Κάσσελ) ο Μέγας Εκλέκτωρ Φρειδερίκος Γουλιέλμος A΄ και ο Φρειδερίκος ο Μέγας. Από το 1815 ο Φρειδερίκος Γουλιέλμος Γ΄ ηγήθηκε της προσπάθειας αγοράς έργων τέχνης για λογαριασμό του κράτους πλέον και όχι για προσωπική χρήση του ηγεμόνα. Το 1830, επί του ιδίου βασιλέως, κατασκευάστηκε το σημερινό Παλαιό Μουσείο (Altes Museum), το οποίο άνοιξε τις πύλες του την ίδια χρονιά στεγάζοντας τα εκθέματα των συλλογών. Από τους πρωτεργάτες της προσπάθειας ήταν ο αρχιτέκτονας του Παλαιού Μουσείου Καρλ Φρίντριχ Σίνκελ και ο Βίλχελμ φον Χούμπολτ, ιδρυτής του πανεπιστημίου του Βερολίνου.

Μετά το 1870 και αφού το Βερολίνο είχε γίνει πρωτεύουσα της Γερμανικής Αυτοκρατορίας, ο Βίλχελμ φον Μπόντε αποδύθηκε σε έντονη προσπάθεια απόκτησης έργων γερμανικής, φλαμανδικής και ιταλικής τέχνης.

Οι περιπέτειες των δύο Παγκοσμίων Πολέμων είχαν βέβαια τις συνέπειές τους και για το Μουσείο. Μετά το τέλος του Β΄ Παγκοσμίου Πολέμου τα έργα του για μεγάλο διάστημα περιφέρονταν, καίγονταν και φθείρονταν. Τελικά, το 1953, άρχισαν να επιστρέφονται και συγκεντρώθηκαν στην περιοχή Ντάλεμ του Δυτικού Βερολίνου και στο Μουσείο Μπόντε του Ανατολικού Βερολίνου.

Το 1986 άρχισε να ανεγείρεται στο Δυτικό Βερολίνο το σημερινό κτίριο της Πινακοθήκης για να στεγάσει τις συλλογές του Βερολίνου-Ντάλεμ. Αλλά το 1989 έπεσε το Τείχος και οι Γερμανίες ενώθηκαν. Έργα των ίδιων δημιουργών ήταν διαμοιρασμένα σε δύο κρατικά μουσεία στην ίδια πόλη. Έπρεπε στη νέα αυτή πινακοθήκη να στεγαστούν και τα έργα του Μουσείου Μπόντε. Το αποτέλεσμα είναι ότι ασφυκτιούν σήμερα όλα στην Gemäldegalerie, δεδομένου ότι εκτίθενται περίπου χίλια τετρακόσια έργα και παραμένουν στις αποθήκες χίλια εξακόσια. Πάντως οι αρμόδιοι υπερηφανεύονται για την μεθοδική παρουσίαση των έργων.

Η Πινακοθήκη βρίσκεται στο Kulturforum, σε μικρή απόσταση δυτικά της Ποτσντάμερ Πλατς, με την οποία την ενώνει η Λάιπτσιγκερ Στράσσε, και σε χώρο όπου υπάρχουν πολλά ακόμη μουσεία και η Φιλαρμονική του Βερολίνου.

Τα σημαντικότερα από τα εκτιθέμενα έργα παρουσιάζονται στο λήμμα "Κατάλογος έργων της Πινακοθήκης του Βερολίνου".
## Παραπομπές


Κατηγορία:Μουσεία τέχνης στη Γερμανία
Κατηγορία:Μουσεία στο Βερολίνο
Ανορθόδοξο σκάκι

[thumb|upright=1.5|right|Το '''[εξαγωνικό σκάκι** είναι μια από τις 2.000 και πλέον παραλλαγές που έχουν δημοσιευθεί.]]
Το **ανορθόδοξο σκάκι** (ή οι **σκακιστικές παραλλαγές**) είναι παιχνίδια που σχετίζονται, προέρχονται, ή εμπνέονται από το ορθόδοξο ή συμβατικό [[σκάκι]]. Η διαφορά τους με το σκάκι μπορεί να είναι ένα ή περισσότερα από τα ακόλουθα:

* Διαφορετικοί [[Κανόνες του σκακιού|κανόνες]] για το πάρσιμο, την κίνηση, τον σκοπό του παιχνιδιού, κ.λπ.
* Επιπλέον ή λιγότεροι [[πεσσοί]], είτε αντικατάσταση κάποιων πεσσών από το ορθόδοξο σκάκι (τα κομμάτια αυτά είναι γνωστά ως [[Ανορθόδοξος πεσσός|ανορθόδοξοι πεσσοί]]).
* Διαφορετικές [[Σκακιέρα|σκακιέρες]] (μικρότερες ή μεγαλύτερες ή περισσότερες, σκακιέρες χωρίς τετράγωνο σχήμα συνολικά ή όχι, όπως η εξαγωνική).

Ο αριθμός των πιθανών παραλλαγών σκάκι είναι σχεδόν απεριόριστες. Ο David B. Pritchard, συγγραφέας του βιβλίου ''The Encyclopedia of Chess Variants'', περιορίζοντας τον αριθμό στις παραλλαγές που έχουν δημοσιευθεί, εκτιμά ότι υπάρχουν πάνω από 2.000 και στην πραγματικότητα οι περισσότερες εξ αυτών έχουν λησμονηθεί.

== Παλαιά παιχνίδια τύπου σκάκι ==
Μερικά από τα διεθνή παιχνίδια τύπου σκάκι που είναι παλαιότερα από το Δυτικό σκάκι, όπως το [[Σιάνγκτσι]] και το [[Σόγκι]], συνήθως ονομάζονται παραλλαγές του σκακιού στον [[Δυτικός Κόσμος|Δυτικό Κόσμο]]. Έχουν κάποιες ομοιότητες με το σκάκι και προέρχονται από ένα παιχνίδι που είναι κοινός τους πρόγονος.

== Σκακιστικά προβλήματα ==
Ειδικά για τα [[σκακιστικά προβλήματα]], οι παραλλαγές σκακιού ονομάζονται **σκάκι φαντασίας** (''fantasy chess'') ή **ετεροδόξο σκάκι** (''heterodox chess'') ή **μυθικό σκάκι*' (*fairy chess''). Ορισμένες παραλλαγές σκακιού χρησιμοποιούνται μόνο για σύνθεση προβλημάτων και όχι για να παίζονται παρτίδες, όπως για παράδειγμα το Σκάκι μαντράζι.

## Κατάλογος παραλλαγών σκακιού
Μερικές παραλλαγές του παιχνιδιού είναι:
* 2000 μ.Χ.
* Grant Acedrex
* Άλις σκάκι
* Γοτθικό σκάκι
* Διπλό σκάκι
* Δρόμος του ιππότη (Way Of The Knight)
* Έμπασσυ σκάκι
* Εξαγωνικό σκάκι
* Ιαπωνικό σκάκι (Shogi)
* Ινδικό σκάκι
* Κινεζικό σκάκι (Xiangqi)
* Κίρκος (Circe)
* Κούριερ σκάκι
* Λος Άλαμος σκάκι
* Μεγάλο σκάκι
* Μίνι σκάκι
* Μονοχρωματικό σκάκι
* Μπαρόκ σκάκι (Baroque chess ή Ultima)
* Προοδευτικό σκάκι
* Σκάκι ακρίδας
* Σκάκι Μαντράζι
* Σκάκι με διαφορετικούς στρατούς (Chess with different armies)
* Σκάκι μεγάλης πολιορκίας (Bigsiege chess)
* Σκάκι σε πραγματικά μεγάλη σκακιέρα (Chess on a Really Big Board)
* Σκάκι του Βερολίνου (Berolina chess)
* Σκάκι του Καπαμπλάνκα
* Σκάκι του Καρρέρα
* Σκάκι του Παύλοβιτς
* Σκάκι του Σεϊραβάν
* Σκάκι του Ταμερλάνου
* Σκάκι τρελλού βασιλιά (The Mad King's Game ή Maharajah and the Sepoys)
* Σκάκι τριών διαστάσεων (Raumschach)
* Σκάκι τυχαίας αρχικής διάταξης
* Σκάκι χιονοστιβάδας (Avalanche chess)
* Σχεδόν σκάκι (Almost chess)
* Τούτι-Φρούτι σκάκι
* Τροία
* Τυχαίο σκάκι του Καπαμπλάνκα
* Τυχαίο σκάκι του Φίσερ
* Ωμέγα σκάκι

## Παραπομπές


Κατηγορία:Επιτραπέζια παιχνίδια
Άμπραμ Ντραγκομίροφ

Ο **Άμπραμ Μιχαήλοβιτς Ντραγκομίροφ** (21 Απριλίου 1868 – 9 Δεκεμβρίου 1955) ήταν Στρατηγός του Αυτοκρατορικού Ρωσικού Στρατού. Μετά την Ρωσική Επανάσταση εντάχθηκε στον Εθελοντικό Στρατό του Άντον Ντενίκιν. 

Ο Ντραγκομίροφ συμμετείχε στον φιλο-Γερμανικό Ρωσικό Απελευθερωτικό Στρατό του Αντρέι Βλασόφ κατά τον Β΄ Παγκόσμιο Πόλεμο. 

## Παραπομπές


Κατηγορία:Ρώσοι στρατιωτικοί
Δισιλένιο

Το **δισιλένιο** ή **τετραϋδρίδιο του διπυριτίου** (αγγλικά: *disilene*) είναι ανόργανη ομοιοπολική χημική ένωση, που περιέχει πυρίτιο και υδρογόνο, και έχει μοριακό τύπο **Si<sub>2</sub>H<sub>4</sub>**, αν και παριστάνεται συχνά και με τον ημισυντακτικό τύπο **SiH<sub>2</sub>SiH<sub>2</sub>**. Αποτελεί το πυριτιούχο ανάλογο του αιθενίου. Τυπικά, η ονομασία δισιλένιο αναφέρεται ειδικότερα σε ένα πρωτοτροπικό ταυτομερές της ένωσης. Αποτελεί το απλούστερο σιλένιο, που με τη σειρά τους αποτελούν τα πυριτιούχα ανάλογα των αλκενίων. Σε μέρος της χημικής βιβλιογραφίας στα σιλένια συμπεριλαμβάνονται και ενώσεις που περιέχουν χημικούς δεσμούς Si=C.

Ο όρος **δισιλένιο** μπορεί, ακόμη να αναφέρεται, όχι μόνο στη «μητρική» ένωση, αλλά και σε άλλες «θυγατρικές» ενώσεις με γενικό τύπο SiR2=SiR2, όπου τα R, που δεν είναι αναγκαστικά τα ίδια, μπορεί να είναι υδρογόνο, αλογόνο, ή μονοσθενείς ανόργανες και οργανικές ρίζες. Επίσης δύο R μπορεί να αντικατασταθούν από μια δισθενή ρίζα, αντιστοίχως, σχηματίζοντας έτσι και ετεροκυκλικά δισιλένια.

## Δεσμολογία και ιδιότητες
 Το μόριο του δισιλενίου περιέχει ένα διπλό δεσμό Si=Si και τέσσερεις (4) ισοδύναμους δεσμούς Si-H. 
Αντίθετα από το αιθένιο, το δισιλένιο είναι κινητικά ασταθές, εξαιτίας αντίδρασης ταυτομερισμού μεταξύ δύο (2) σχεδόν ισότιμων ενεργειακά ταυτομερών: του (μ2-Η)δισιλένιου και του δισιλανυλιδένιου.
σύνδεσμος=https://en.wikipedia.org/wiki/File:WestsDisilene.png|μικρογραφία|220x220εσ|Δομή τετραμεσιτυλοδισιλένιου.

## Οργανοδισιλένια

Δισιλένια με στερεοχημικά ογκώδεις υποκαταστἀτες είναι απομονώσιμα και έχουν καλά χαρακτηριστεί, αν και (προς το παρόν) έχουν κυρίως ακαδημαϊκό ενδιαφέρον. Το πρώτο σταθεροποιημένο διλένιο ήταν το τετραμεσιτυλοδισιλένιο [ (C6H2Me3)2Si=(C6H2Me3)2. Το μήκος δεσμού Si=Si σε αυτό το μόριο είναι 215 pm, δηλαδή περίπου 10% βραχύτερο από το τυπικό μήκος απλού δεσμού Si-Si. Η ομάδα ατόμων Si2C4 είναι σχεδόν ομοεπίπεδη. Αυτά τα χημικά είδη (δηλαδή τα δισιλένια) παράγονται τυπικά με αναγωγή των αντίστοιχων διαλοσιλανίων. Για παράδειγμα:
\mathrm{2R_2SiCl_2 + 4Na \xrightarrow{} R_2Si=SiR_2 + 4NaCl} 
Μια εναλλακτική μέθοδος περιλαμβάνει φωτόλυση των αντίστοιχων τρισιλιρανίων. Όταν οι υποκαταστάτες δεν είναι ογκώδεις, τότε προκύπτουν παραπροϊόντα από κυκλικά ή και πολυμερικά πολυσιλάνια.

Σύμφωνα με μια μελέτη παρασκευάστηκε ένα δισιλένιο με ενδομοριακό ζευγάρωμα διβρωμοσιλανίου με γραφιτικό κάλιο (KC8). Ο διπλός δεσμός σε αυτήν την ένωση μετρήθηκε (με κρυσταλλογραφία ακτίνων X) σε 227 pm και οι trans γωνίες κάμψης μετρήθηκαν 33° και 31°:
σύνδεσμος=https://en.wikipedia.org/wiki/File:DisileneReaction.png|κέντρο|400x400εσΕπιπρόσθετα σε αυτό, οι υποκαταστάτες γύρω από το δεσμό Si-Si περιστράφηκαν κατά 43°. Το δισιλένιο (αυτό) ισομερίζεται σε μια τετρακυκλική ένωση όταν θερμανθεί στους 110&nbsp;°C σε ξυλένιο, αποδίδοντας την ενέργεια παραμόρφωσής της.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Υδρίδια
Κατηγορία:Ασταθείς ενώσεις
Κατάλογος τελικών Κυπέλλου Ελλάδας στο ποδόσφαιρο ανδρών

Το Κύπελλο Ελλάδας στο ποδόσφαιρο ανδρών αποτελεί τον κορυφαίο θεσμό με μορφή κυπέλλου στην Ελλάδα και διοργανώνεται από την Ελληνική Ποδοσφαιρική Ομοσπονδία (ΕΠΟ). Η διεξαγωγή του ξεκινά στην αρχή της εκάστοτε αγωνιστικής περιόδου και ολοκληρώνεται με τον Τελικό Αγώνα, ο οποίος πραγματοποιείται συνήθως το Μάιο.

## Ιστορία
Πρώτη κυπελλούχος Ελλάδας αναδείχθηκε η ΑΕΚ, σύλλογος που ίδρυσαν Κωνσταντινουπολίτες πρόσφυγες στην Αθήνα. Από την ίδια πόλη και τον Πειραιά προέρχονταν και οι τέσσερις που κατέκτησαν τα 27 τρόπαια έως το 1969 (αντίστοιχα ΑΕΚ, Παναθηναϊκός και Εθνικός, Ολυμπιακός), ενώ ο Άρης Θεσσαλονίκης το 1970 αποτέλεσε την πρώτη ομάδα της βόρειας Ελλάδας που στέφθηκε κυπελλούχος, επικρατώντας του γείτονα ΠΑΟΚ σε έναν από τους δύο τελικούς της ιστορίας ανάμεσα σε εκπροσώπους της συμπρωτεύουσας και έναν από τους 5 που έλαβαν χώρα εκεί.

## Τελικοί
### Υπόμνημα

### Αποτελέσματα

;Υποσημειώσεις


### Αναλυτικά
Οι σημαίες αφορούν εθνικότητα και χρησιμοποιούνται για την πληρέστερη ταξινόμηση των στοιχείων (μέσω του ρόμβου στις επικεφαλίδες).

*Πηγές: ΕΠΟ,** [[Ανδρέας Μπόμης]]** και [[Rec.Sport.Soccer Statistics Foundation]] (RSSSF)*,* εκτός εάν αναφέρεται διαφορετικά.*

; Υποσημειώσεις


## Χώροι διεξαγωγής
Αγώνες για τον τελικό του κυπέλλου Ελλάδας έχουν πραγματοποιηθεί σε 11 διαφορετικά σημεία 6 πόλεων της χώρας. Μόλις 9 χρονιές μονός τελικός ορίστηκε να διεξαχθεί εκτός Λεκανοπεδίου, το οποίο φιλοξενεί την κορυφαία αναμέτρηση του θεσμού 9 φορές τη δεκαετία.

Σε όλη σχεδόν την ιστορία του θεσμού, υπήρχε ένας χώρος σταθερής ή έστω συχνότατης τέλεσης του αγώνα. Αρχικά και μέχρι το 1963 ήταν το γήπεδο Παναθηναϊκού, σήμερα Απόστολος Νικολαΐδης (17 μονοί τελικοί από τους πρώτους 21, με συνεχείς 12 μεταξύ 1939 και 1956), το οποίο το διαδέχθηκε το ανακαινισμένο στάδιο Καραϊσκάκη από το 1969 και για όλη τη δεκαετία του '70 (8 στους 11). Κατόπιν τριών ετών στο Νίκος Γκούμας και με την ανέγερση του πολλαπλάσιας χωρητικότητας Ολυμπιακού σταδίου Αθηνών, αυτό αποτέλεσε –πλην δύο διοργανώσεων με διπλό τελικό– τη μόνιμη επιλογή της ΕΠΟ για τα επόμενα 14 χρόνια και ανεξαρτήτως αντιπάλων (παρότι ταυτόχρονα διατελούσε έδρα του Παναθηναϊκού και για μικρότερες περιόδους των Ολυμπιακού, ΑΕΚ). Ακολούθησε η 12ετία 1997-2008 με 9 διαφορετικά γήπεδα διεξαγωγής και για πρώτη φορά τα 3 στην επαρχία, ενώ στη συνέχεια έχει επανέλθει ο προκαθορισμός του σταδίου ΟΑΚΑ μέσω της προκήρυξης του κυπέλλου.

## Σημειώσεις


## Παραπομπές


## Πηγές
* ψηφιακό αρχείο Κυπέλλου Ελλάδος: 1, 2, 3, 4, 5, 6, 7, 8, 9, 10, 11, 12, 13 και 14, ιστότοπος Ελληνικής Ποδοσφαιρικής Ομοσπονδίας
* Ανδρέας Μπόμης, *Γκολ 2000 • Ένας αιώνας ποδόσφαιρο: αλμανάκ, ιστορία, σχόλια*, Εκδόσεις Πελεκάνος, Αθήνα 2000, ISBN 978-000-4000-05-3
* Greece - Cup Data (from Quarterfinals on), Αλέξανδρος Μαστρογιαννόπουλος, RSSSF 
* ψηφιοποιημένο αρχείο εντύπων, ιστότοπος Βιβλιοθήκης της Βουλής των Ελλήνων
* ψηφιοποιημένο αρχείο εφημερίδων, ιστότοπος Εθνικής Βιβλιοθήκης της Ελλάδος.

## Εξωτερικοί σύνδεσμοι

* , διοργανώτρια αρχή Ελληνική Ποδοσφαιρική Ομοσπονδία (ΕΠΟ).

*
Σκάκι τρελού βασιλιά

Το **Σκάκι τρελού βασιλιά** (ινδικά: *Shatranj Diwana Shah*, διεθνώς: *The Mad King's Game*), γνωστό και ως **Μαχαραγιάς και Σιπάι** (*Maharajah and the Sepoys*), ή **Σκάκι του μαχαραγιά** (*Maharajah chess*) είναι μια δημοφιλής παραλλαγή στο σκάκι με διαφορετικούς στρατούς για τα λευκά και τα μαύρα, που παίχτηκε για πρώτη φορά στην Ινδία τον 19ο αιώνα.

## Κανόνες
Τα μαύρα έχουν ένα πλήρες σετ σκακιστικών κομματιών, που ονομάζουν Σιπάι (από το περσικό سپاهی, *σιπάχι* που σημαίνει πεζικό) και παρατάσσεται στη σκακιέρα ως συνήθως, ακολουθώντας τους συμβατικούς κανόνες, εκτός της προαγωγής που δεν ισχύει για τα πιόνια. Τα λευκά περιορίζονται σε ένα ενιαίο κομμάτι, που ονομάζουν Μαχαραγιά (από το σανσκριτικό महाराज, *μαχά*=μέγας και *ραντζά*=βασιλιάς), το οποίο είναι βασιλιάς που μπορεί να κινηθεί είτε ως βασίλισσα είτε ως ίππος, δηλαδή πρόκειται για το κομμάτι αμαζόνα με τη βασιλική ιδιότητα επιπλέον. Στόχος των μαύρων είναι να κάνουν ματ στον Μαχαραγιά, ενώ τα λευκά προσπαθούν να κάνουν ματ στον βασιλιά των μαύρων.

Με προσεκτικό παίξιμο τα μαύρα κερδίζουν πάντα σε αυτό το παιχνίδι, τουλάχιστον σε μια σκακιέρα 8×8. Η ασυμμετρία του παιχνιδιού αμφισβητεί την ευελιξία κίνησης και την ευκινησία εναντίον μιας μεγαλύτερης σε αριθμό δύναμης. Σύμφωνα με τον Hans Bodlaender:
:*Με προσεκτικό παίξιμο τα μαύρα θα πρέπει να είναι σε θέση να κερδίσουν. Ωστόσο, αυτό δεν είναι πάντα εύκολο, και σε πολλές περιπτώσεις, όταν ο λευκός Μαχαραγιάς σπάσει τις γραμμές των μαύρων, έχει καλές πιθανότητες να κερδίσει.*

## Στρατηγική
Ο Μαχαραγιάς αποτελεί σοβαρή απειλή και μπορεί να κερδίσει εναντίον ενός αδύναμου αντίπαλου. Η στρατηγική του έχει ως κύρια τακτική να αιχμαλωτίσει, όσο το δυνατόν στις αρχές της παρτίδας, όσα περισσότερα μαύρα κομμάτια μπορεί, χρησιμοποιώντας πιρούνια (επιθέσεις σε περισσότερα από ένα απροστάτευτα κομμάτια ταυτοχρόνως), έτσι μετά από επαρκή καθαρισμό της σκακιέρας, να κυνηγήσει κάνοντας σαχ τον μαύρο βασιλιά, αποσπώντας τον από τα άλλα κομμάτια του και οδηγώντας τον σε μια γωνία ώστε να του κάνει ματ.

Η κρίσιμη αδυναμία του Μαχαραγιά είναι ότι είναι μόνος του και δεν μπορεί να κάνει ανταλλαγές, αυτό σημαίνει ότι δεν μπορεί να αιχμαλωτίσει μαύρα κομμάτια, τα οποία προστατεύονται. Έτσι, η νικηφόρα τακτική των Σιπάι είναι να παίζουν κινήσεις με τέτοιο τρόπο ώστε όλα τα κομμάτια τους να παραμένουν προστατευμένα ενώ σταδιακά κερδίζουν χώρο στην σκακιέρα έναντι του Μαχαραγιά. Είναι εξίσου σημαντικό να βεβαιωθούν ότι ο Μαχαραγιάς δεν μπορεί να κάνει σαχ.

Για παράδειγμα, μια ακολουθία κινήσεων που αναγκάζει τα λευκά σε ματ, μετά από 24 κινήσεις και ανεξάρτητα από τις κινήσεις των λευκών, είναι η εξής (σε αλγεβρική σημειογραφία):

:1... δ5
:2... Ιγ6
:3... Βδ6
:4... ε5
:5... Ιζ6
:6... α5
:7... Πα6
:8... Πβ6
:9... Αη4
:10... ε4
:11... Βε5
:12... Αε7
:13... O-O
:14... Πβ2
:15... Πα8
:16... Πα6
:17... Παβ6
:18... Π6β3
:19... θ5
:20... η5
:21... Ιη7
:22... Βδ4

Στο σημείο αυτό, αν ο Μαχαραγιάς είναι π.χ. στο τετράγωνο α1 τότε:
:23... Πβ1
:24... Π3β2# 0-1

αλλιώς:
:23... Βδ1# 0-1

## Παρτίδες


## Παραπομπές


Κατηγορία:Σκακιστικές παραλλαγές
1,1-διφθοροδισιλάνιο

Το **1,1-διφθοροδισιλάνιο** (αγγλικά: *1,1-difluorodisilane*) είναι ανόργανη χημική ένωση, που περιέχει πυρίτιο, υδρογόνο και φθόριο, με μοριακό τύπο **Si<sub>2</sub>H<sub>4</sub>F<sub>2</sub>**, αν και παριστάνεται πιο αναλυτικά με τον ημισυντακτικό τύπο **Si<sub>2</sub>H<sub>3</sub>SiHF<sub>2</sub>**. Αποτελεί το πυριτιούχο ανἀλογο του 1,1-διφθοραιθάνιου. Το 1,1-διφθοροσιλάνιο ανήκει στα ανόργανα σιλάνια και ειδικότερα ταυτόχρονα στα δισιλάνια και στα διφθοροσιλάνια. Έχει ένα (1) ισομερές θέσης, το 1,2-διφθοροσιλάνιο. Η ονομασία διφθοροδισιλάνιο επεκτείνεται επίσης και σε «θυγατρικά» διφθοροδισιλάνια, δηλαδή στα υποκατεστημένα παράγωγα των δυο ισομερών διφθοροσιλανίων.

## Ονοματολογία
Η ονομασία **1,1-διφθοροδισιλάνιο** προκύπτει αν η ένωση θεωρηθεί υποκατεστημένο δισιλάνιο (Si2H6), δηλαδή δισιλάνιο, δύο (2) άτομα υδρογόνου του οποίου, έχουν αντικατασταθεί από δύο (2) άτομα φθορίου. Το αριθμητικό πρόθεμα **1,1-** δηλώνει ότι και τα δυο άτομα φθορίου συνδέονται με το ίδιο άτομο πυριτίου.

## Δομή
Η μοριακή δομή του 1,1-διφθοροσιλανίου ομοιάζει γεωμετρικά με αυτήν του 1,1-διφθοραιθάνιου. Ωστόσο, οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Paouling) και από τον άνθρακα (2,55 κατά Paouling) και από το υδρογόνο (2,20 κατά Paouling). Επίσης, η διαφορά ηλεκτραρνητικότητας μεταξύ πυριτίου και φθορίου (3,98 κατά Paouling) είναι πολύ μεγαλύτερη από την αντίστοιχη άνθρακα - φθορίου. Το γεγονός αυτό δίνει μεγάλο ποσοσστό ετεροπολικότητας στο δεσμό Si-F.

## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Παρατηρήσεις και παραπομπές


Κατηγορία:Ανόργανα σιλάνια
Κατηγορία:Ανόργανες ενώσεις φθορίου
Κατηγορία:Υδρίδια
Λα Ντεζιράντ

Με την ονομασία **Λα Ντεζιράντ** μπορεί να αναφέρονται:
* στην Λα Ντεζιράντ, ένα νησί της Γαλλίας το οποίο ευρίσκεται στον Ατλαντικό Ωκεανό, ενώ αποτελεί μέρος του υπερπόντιου νομού της Γουαδελούπης
* στην Λα Ντεζιράντ, μια κοινότητα της Γαλλίας, η οποία αποτελεί μέρος του υπερπόντιου νομού της Γουαδελούπης,
* στο καντόνιο της Λα Ντεζιράντ, ένα καντόνιο της Γαλλίας, το οποίο αποτελεί μέρος του υπερπόντιου νομού της Γουαδελούπης.
* στην Λα Ντεζιράντ, ύφαλο και φάρο ναυτικής σηματοδότησης στην είσοδο του Παλαιού Λιμανιού της Μασσαλίας.
Εφιάλτης (σκάκι)

Ο **εφιάλτης** (*knightmare*) ή **νυχτερινός καβαλάρης** (*nightrider*), γνωστός επίσης ως **μονόκερως** (*unicorn*), αν και κάποιες φορές ονομάζεται έτσι ο συνδυασμός αξιωματικού και εφιάλτη, είναι ανορθόδοξος πεσσός στο σκάκι που μπορεί να κινηθεί με οποιοδήποτε αριθμό αλμάτων ως ίππος προς την ίδια κατεύθυνση, αρκεί το κάθε άλμα του να τερματίζει σε κενό τετράγωνο. Για παράδειγμα, στο διάγραμμα δεξιά ο εφιάλτης από το τετράγωνο β2 μπορεί να πάει στο γ4 και εν συνεχεία στο δ6 και το ε8, αλλά δεν μπορεί να πηδήξει πάνω από το πιόνι στο ζ4 για να φτάσει στο θ5. Ο εφιάλτης εμφανίζεται συνήθως στα διαγράμματα ως ανεστραμμένος ίππος, ενώ στα κείμενα συμβολίζεται διεθνώς με το **Ν**.

Ο εφιάλτης εφευρέθηκε το 1925 από τον T. R. Dawson, και χρησιμοποιείται κυρίως σε σκακιστικά προβλήματα.

## Φινάλε με εφιάλτη

Ο βασιλιάς μαζί με δύο ίππους δεν μπορεί να κερδίσει το φινάλε εναντίον ενός μοναχικού βασιλιά, αλλά ο βασιλιάς μαζί με ίππο και εφιάλτη μπορεί να επιτύχει το ματ. Αυτό συμβαίνει διότι οι ίπποι δεν μπορούν να κερδίσουν τέμπο, ενώ ο εφιάλτης μπορεί.

Στο διάγραμμα δεξιά βλέπουμε ένα τέτοιο φινάλε από τον T. R. Dawson, όπου παίζουν τα λευκά και κάνουν ματ σε πέντε κινήσεις. Η λύση του είναι:
:1. 18px|(Ι): λευκός εφιάλτηςε7! 18px|Ρ: μαύρος βασιλιάςα7
:2. 18px|(Ι): λευκός εφιάλτηςη3 18px|Ρ: μαύρος βασιλιάςα8
:3. 18px|(Ι): λευκός εφιάλτηςε4 18px|Ρ: μαύρος βασιλιάςα7
:4. 18px|Ι: λευκός ίπποςβ5+ 18px|Ρ: μαύρος βασιλιάςα8
:5. 18px|(Ι): λευκός εφιάλτηςδ2#

## Παραδείγματα

## Παραπομπές


### Βιβλιογραφία
*

## Εξωτερικοί σύνδεσμοι
*PDB Server: Σκακιστικά προβλήματα με εφιάλτη

Κατηγορία:Ανορθόδοξοι πεσσοί
Διοργανώσεις Ε.Π.Σ. Καβάλας 2015–16

Για την **περίοδο 2015–16**, η Ένωση Ποδοσφαιρικών Σωματείων Καβάλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καβάλας.

Η πρωταθλήτρια της Α΄ κατηγορίας της ΕΠΣ Καβάλας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καβάλας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Καβάλας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α΄ Κατηγορία
Σε έναν όμιλο με 16 ομάδες διεξήχθη το πρωτάθλημα της Α΄ Κατηγορίας. Πρωταθλητής αναδείχθηκε ο Ηρακλής Ποταμουδίων Καβάλας που δεν καταφερε να προβιβαστεί στη Γ΄ Εθνική. Καθώς είχε προβλεφθεί για την περίοδο 2016-17 η Α΄ κατηγορία να διεξαχθεί με 14 ομάδες και λόγω του υποβιβασμού από τη Γ΄ Εθνική του Βυζαντίου Κοκκινοχώματος, οι 5 τελευταίες ομάδες, Αναγέννηση Λιμεναρίων, Βύρων Καβάλας, Αετός Ερατεινού, Ολυμπιακός Καβάλας και Άρης Ακροποτάμου υποβιβάστηκαν στη Β΄ Κατηγορία.

### Β΄ Κατηγορία
Σε δυο ομίλους των 13 ομάδων διεξήχθη η Β΄ Κατηγορία. Οι πρωταθλήτριες των 2 ομίλων κέρδισαν την άνοδο στην Α΄ ΕΠΣΚ για την περίοδο 2016-17. Οι τελευταίες κάθε ομίλου υποβιβάστηκαν, όπως και η ηττημένη αγώνα κατάταξης μεταξύ των προτελευταίων (12η θέση) κάθε ομίλου. Η πρόβλεψη της προκήρυξης ήταν να διεξαχθεί το πρωτάθλημα της επόμενης περιόδου με 28 συνολικά ομάδες.

#### 1ος Όμιλος
Προβιβάστηκε στην Α΄ Κατηγορία ο Εθνικός Ν. Καρυάς, ο Ατρόμητος Λεκάνης οδηγήθηκε σε αγώνα μπαράζ υποβιβασμού, ενώ υποβιβάστηκε στη Γ΄ Κατηγορία ο Πανιώνιος Ξεριάς.

#### 2ος Όμιλος
Προβιβάστηκε στην Α΄ Κατηγορία ο Άρης Ζυγού, ο Παγγαϊκός Παλαιοχωρίου οδηγήθηκε σε αγώνα μπαράζ υποβιβασμού, ενώ υποβιβάστηκε στη Γ΄ Κατηγορία ο Μέγας Αλέξανδρος Φιλίππων.

#### Μπαράζ υποβιβασμού
Υποβιβάστηκε στη Γ΄ Κατηγορία ο Παγγαϊκός Παλαιοχωρίου.

### Γ΄ Κατηγορία
Με τη συμμετοχή 15 ομάδων σε έναν όμιλο διεξήχθη το πρωτάθλημα της Γ΄ Κατηγορίας. Η πρωταθλήτρια ομάδα του Ποσειδώνα Καβάλας, ο Ποντιακός Ποντολίβαδου και ο Μαίανδρος Γέροντα εξασφάλισαν την άνοδο τους στην Β΄ Κατηγορία.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καβάλας. Κυπελλούχος για την περίοδο 2015–16 αναδείχθηκε η ομάδα του Νέστου Χρυσούπολης.

### Α΄ Φάση

|}

### Β΄ Φάση

|}

### Γ΄ Φάση

|}

### Δ΄ Φάση

|}

### Ημιτελική Φάση

|}

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Διοργανώσεις Ε.Π.Σ. Καστοριάς 2015–16

Για την **περίοδο 2015–16**, η Ένωση Ποδοσφαιρικών Σωματείων Καστοριάς είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.

Η πρωταθλήτρια ομάδα της ΕΠΣ Καστοριάς λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στην Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καστοριάς, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Καστοριάς είναι η εξής:
* Α΄ Κατηγορία (14 ομάδες)
* Β΄ Κατηγορία (9 ομάδες)
Οι 2 πρώτοι της Β΄ κατηγορίας κερδίζουν την άνοδο στην Α΄ της επόμενης περιόδου. Από την Α΄, αντίστοιχα,θα υποβιβαστούν οι 2 τελευταίες ή μόνο η τελευταία ομάδα αν ο πρωταθλητής ΕΠΣΚ κερδίσει την άνοδο στην Γ΄ Εθνική, έτσι ώστε να διατηρηθεί ο αριθμός των συλλόγων της Α΄ ΕΠΣΚ σταθερός στο 14.
### Α΄ Κατηγορία
Το πρωτάθλημα διεξάγεται με τη μορφή διπλών αγώνων. Τέσσερεις ομάδες, οι Μέγας Αλέξανδρος Καλλιθέας, Αστραπή Μεσοποταμιάς, Ηρακλής Πολυκάρπης και Α.Ο. Κάστωρ διεκδίκησαν τον τίτλο μέχρι την τελευταία αγωνιστική έχοντας διαφορά μόλις 2 βαθμών μεταξύ τους μια αγωνιστική πριν το τέλος. Τον τίτλο τελικά κατέκτησε ο **Μέγας Αλέξανδρος Καλλιθέας**.

Ο ΠΑΟΚ Κωσταριζίου υποβιβάζεται καταλαμβάνοντας την τελευταία θέση, ενώ ο προτελευταίος ΠΑΣ Λεύκης ελπίζει σε άνοδο του πρωταθλητή στην Γ΄ Εθνική.

Η τελική βαθμολογία μετά και την 26η αγωνιστική:

Πηγή: ΕΠΣ Καστοριάς 

### Β΄ Κατηγορία
Με τη συμμετοχή 9 συλλόγων διεξάγεται το πρωτάθλημα της Β΄ Κατηγορίας. Οι 2 πρώτες ομάδες ανεβαίνουν στην Α΄ κατηγορία της επόμενης περιόδου. Το πρωτάθλημα έληξε στις 3 Απριλίου 2016 με τη 18η αγωνιστική. Η «Ομόνοια Βογατσικού» κατέκτησε το πρωτάθλημα και οι «Ελπίδες Μεσοποταμιάς» τη 2η προνομιούχο θέση.

Η τελική βαθμολογία είχε ως εξής:

Πηγή: ΕΠΣ Καστοριάς 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καστοριάς.
Η διοργάνωση ολοκληρώθηκε με τον τελικό στις 10 Φεβρουαρίου 2016. Κυπελλούχος αναδείχθηκε ο Μέγας Αλέξανδρος Καλλιθέας για 2η συνεχόμενη χρονιά.
### Τελικός

## Παραπομπές


## Πηγές
* SentraNews

## Εξωτερικοί σύνδεσμοι

* 

Κατηγορία:Ε.Π.Σ. Καστοριάς
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Διοργανώσεις Ε.Π.Σ. Δράμας 2015–16

Την **περίοδο 2015–16**, η Ένωση Ποδοσφαιρικών Σωματείων Δράμας ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στον Νομό Δράμας.

Η πρωταθλήτρια ομάδα της ΕΠΣ Δράμας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Δράμας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, δομή του πρωταθλήματος της Ε.Π.Σ. Δράμας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
### Α΄ Κατηγορία
Πρωταθλήτρια για το 2015-16 ήταν η ομάδα «Δόξα Πετρούσας». Οι τρεις τελευταίες ομάδες υποβιβάζονται στη Β΄ κατηγορία. 

Πηγή: ΕΠΣ Δράμας 

 1Ο ΠΑΟ Προαστείου έχει ποινή αφαίρεσης 3β.

### Β΄ Κατηγορία
Οι πρωταθλητές κάθε ομίλου ανεβαίνουν κατηγορία. Οι δευτεροι και τρίτοι κάθε ομίλου δινουν αγώνες κατάταξης όπου θα κριθεί η τρίτη ομάδα που θα ανέβει στην Α΄.
#### 1ος όμιλος

Πηγή: ΕΠΣ Δράμας
* 1Ο Ηρακλής Παρανεστίου αποχώρησε από το Πρωτάθλημα μετά την 11η αγωνιστική και του επιβλήθηκε ποινή αφαίρεσης 6 βαθμών.

#### 2ος όμιλος

Πηγή: ΕΠΣ Δράμας
* 1Στον Αετό Βαθυτόπου επιβλήθηκαν ποινές αφαίρεσης συνολικά 5 βαθμών.

#### Μπαράζ
Η Δόξα Αντώνης Καστρινός ήταν η νικήτρια των μπαράζ και πήρε το 3ο εισιτήριο για την Α΄.
* Ημιτελικοί
** **Δόξα Αντώνης Καστρινός** - ΑΕ Καλής Βρύσης **3-1** (παρ.)
** **Μακεδονικός Αλιστράτης** - Απόλλων Νεροφράκτη  **2-1**
* Τελικός για Θέσεις 3-4 ενιαίας κατάταξης
** **Δόξα Αντώνης Καστρινός** - Μακεδονικός Αλιστράτης **2-0**
* Μικρός Τελικός για Θέσεις 5-6 ενιαίας κατάταξης
** ΑΕ Καλής Βρύσης - Απόλλων Νεροφράκτη **3-1**

## Κύπελλο

Στον θεσμό του κυπέλλου συμμετέχουν τα σωματεία της Ε.Π.Σ. Δράμας. Το κύπελλο της περιόδου 2015–16 κατέκτησε η ομάδα της Δόξας Δράμας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δράμας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Συμμαχία για την Ειρήνη και την Ελευθερία

Η **Συμμαχία για την Ειρήνη και την Ελευθερία** (αγγλικά: **Alliance for Peace and Freedom - APF**) είναι ένα ακροδεξιό ευρωπαϊκό πολιτικό κόμμα. 

Ιδρύθηκε στις 4 Φεβρουαρίου του 2015. Πρόκειται για ένα κόμμα βαθύτατα ευρωσκεπτικιστικό.

Η ΣΕΕ διατηρεί επαφές με συντηρητικούς κύκλους στη Ρωσία, προσκείμενους στον πρόεδρο Βλαντίμιρ Πούτιν, καθώς και με κύκλους της συριακής κυβερνήσεως. Διατηρεί επίσης επαφές με τον πρώην ηγέτη του γαλλικού Εθνικού Μετώπου Ζαν Μαρί Λεπέν.

Έχει εκφράσει την αλληλεγγύη της στη Χρυσή Αυγή απέναντι στη δίωξή της, καθώς και για τις δολοφονίες των Γιώργου Φουντούλη και Μανώλη Καπελώνη στο Νέο Ηράκλειο .

## Μέλη

## Πρώην Μέλη
*  | Κόμμα των Σουηδών (Το Μάιο του 2015 το κόμμα ανέστειλε τη λειτουργία του)
*  |Κόμμα των Δανών (Τον Ιούνιο του 2017, το κόμμα διέκοψε τη λειτουργία του)
*  | Χρυσή Αυγή (Αποχώρησε το 2017)

## Πρώην Προσκείμενα Κόμματα
*  | Εθνικό Λαϊκό Μέτωπο

## Παραπομπές


## Εξωτερικοί σύνδεσμοι

* Συμμαχία για την Ειρήνη και την Ελευθερία Επίσημη ιστοσελίδα

Κατηγορία:Πανευρωπαϊκά πολιτικά κόμματα
Κατηγορία:Εθνικιστικά κόμματα
Κατηγορία:Ευρωσκεπτικιστικά κόμματα
Γεώργιος Λαμπρινάκος

:*Για τον νομάρχη με το ίδιο ονοματεπώνυμο, δείτε [[Γεώργιος Λαμπρινάκος (νομάρχης)]]*

Ο **Γεώργιος Λαμπρινάκος** (1888 -  31 Μαρτίου 1963), του Μιχαήλ,  ήταν Έλληνας έμπορος και πολιτικός. Υπηρέτησε ως γερουσιαστής και αργότερα ως βουλευτής.

## Βιογραφία
Ανέπτυξε δραστηριότητα στο χώρο των εμπόρων και των βιοτεχνών και υπήρξε πρόεδρος του Ταμείου Επαγγελματιών και Βιοτεχνών Ελλάδος (ΤΕΒΕ) και του Εμπορικού Επιμελητηρίου των Αθηνών.

Εξελέγη γερουσιαστής με το σύλλογο βιοτεχνών και μικροεμπόρων υπηρετώντας από το 1929 ως το 1935.

Εξελέγη και βουλευτής Αττικής και Βοιωτίας στις εκλογές του 1935 με το Λαϊκόν Κόμμα.

Πέθανε στην Αθήνα στις 31 Μαρτίου 1963.

## Παραπομπές


Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες γερουσιαστές
Φίλιππος της Αρμενίας

Ο **Φίλιππος**, (δολοφονήθηκε το 1226) από τον Οίκο του Πουατιέ ήταν βασιλιάς της Αρμενίας από το 1222 έως το 1226. Ήταν γιος του Βοημούνδου Δ΄ πρίγκιπα της Αντιόχειας και της Πλαιζάνς του Ζιμπλέ/Βίβλου.

## Βιογραφία
Νυμφεύτηκε το 1222 την Ισαβέλλα των Ρουπενιδών, κόρη του Λέοντα Β΄ της Αρμενίας και της Σιβύλλας των Λουζινιάν.

Ο Φίλιππος έδωσε όρκο «πως θα ζούσε με τον Αρμενικό τρόπο ζωής, θα ασπαζόταν την πίστη και τα έθιμα των Αρμενίων, ενώ θα σεβόταν τα προνόμια του συνόλου αυτών». Ωστόσο ο νεαρός βασιλέας δεν τήρησε τον όρκο του και επιχείρησε να αντικαταστήσει τους πλέον ισχυρούς ευγενείς της Αυλής με συμπατριώτες του. Επιχείρησε επίσης την επιβολή του λατινικού τελετουργικού και εθιμοτυπικού στον Αρμενικό κλήρο και λαό, με αποτέλεσμα να εξεγερθεί η χώρα υπό την ηγεσία του Κωνσταντίνου κυρίου του Μπαμπερόν. Αρπάχτηκε από τα χέρια της γυναίκας του, η οποία τον αγαπούσε με στοργή, φυλακίστηκε, ενώ στην συνέχεια δολοφονήθηκε στις 24 Ιανουαρίου 1226 και ο Χετούμ Α΄, γιος του Κωνσταντίνου, νυμφεύτηκε την χήρα του ως δεύτερος σύζυγός της.

Έτσι το βασίλειο της Μικρής Αρμενίας (Κιλικίας) πέρασε από τον Οίκο των Ρουπενιδών στον Οίκο των Χετουμιδών.

## Πρόγονοι

## Παραπομπές


Κατηγορία:Οίκος του Πουατιέ
Φιλιππος Αρμενιας
Κατηγορία:Ηγεμόνες της Αρμενικής Κιλικίας
Κατηγορία:Αρμένιοι και Σταυροφόροι
Διοργανώσεις Ε.Π.Σ. Θεσπρωτίας 2015–16

Για την **περίοδο 2015–16**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.

Η πρωταθλήτρια ομάδα της ΕΠΣ Θεσπρωτίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Θεσπρωτίας είναι η εξής:

* Α1 Κατηγορία (11 Ομάδες)
* Α2 Κατηγορία (9 ομάδες)

### Α1 Κατηγορία
Στην Α1 Κατηγορία της ΕΠΣ Θεσπρωτίας συμμετέχουν 11 σύλλογοι. Μετά την ολοκλήρωση της κανονικής περιόδου των διπλών αγώνων οι 6 πρώτες ομάδες σχηματίζουν τον Α΄ όμιλο (Play Off) για την ανάδειξη του πρωταθλητή και οι υπόλοιπες 5 τον Β΄ όμιλο (Play Out). Οι ομάδες ξεκινούν τη δεύτερη αυτή φάση με κάποιους βαθμούς εκκίνησης: 5 βαθμοί για την 1η και 7η ομάδα της κανονικής περιόδου , 2 βαθμοί για την 2η και 8η και 1 βαθμός για τις υπόλοιπες. Στην Α2 υποβιβάζονται οι 2 τελευταίες ομάδες του Β΄ ομίλου (Play Out).

Ο τίτλος κρίθηκε την τελευταία (10η) αγωνιστική των Play Off με τον αγώνα μεταξύ Δόξας Γαρδικίου και Αστέρα Παραποτάμου, με τους γηπεδούχους να έχουν προβάδισμα ενός βαθμού (25 έναντι 24) και να τους αρκεί και η ισοπαλία. Η Δόξα Γαρδικίου τελικά κέρδισε με 1-0 και κατέκτησε το πρωτάθλημα
#### Κανονική Περίοδος
Η βαθμολογία της κανονικής περιόδου ήταν

#### Play Off
Η τελική βαθμολογία:

#### Play Out

### Α2 Κατηγορία
Στην Α2 Κατηγορία της ΕΠΣ Θεσπρωτίας συμμετέχουν 9 σύλλογοι. Μετά την ολοκλήρωση της κανονικής περιόδου των διπλών αγώνων οι 6 πρώτες ομάδες σχηματίζουν τον όμιλο Play Off για την ανάδειξη του πρωταθλητή και της δεύτερης ομάδας που θα κερδίσει την άνοδο στην Α1. Οι σύλλογοι ξεκινούν τη δεύτερη αυτή φάση του πρωταθλήματος με: 5 βαθμούς η 1η , 2 βαθμους η 2η και 1 βαθμό οι υπόλοιπες.

Η βαθμολογία της κανονικής περιόδου ήταν

#### A2 Play Off
Τελική Βαθμολογία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσπρωτίας. Το κύπελλο της περιόδου 2015–16 κατέκτησε ο «Α.Π.Σ. Σούλι Παραμυθιάς».

### Τελικός

## Σούπερ καπ
Στο θεσμό του σούπερ καπ συμμετέχουν ο πρωταθλητής και κυπελλούχος ΕΠΣ Θεσπρωτιάς της περιόδου 2014-15.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Φωτεινό Ιωαννίνων

Το **Φωτεινό** είναι χωριό της Ηπείρου στην Περιφερειακή Ενότητα Ιωαννίνων σε υψόμετρο 454 μέτρα, το οποίο βρίσκεται προς τα σύνορά της Ελλάδας με την Αλβανία και απέχει 44 χιλιόμετρα δυτικά από την πόλη των Ιωαννίνων και 31 χλμ. δυτικά από την Ελεούσα (έδρα του δήμου). Σύμφωνα με το σχέδιο Καλλικράτης, μαζί με την Κουρνορράχη αποτελούν τη τοπική κοινότητα Φωτεινού της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 έχει πληθυσμό μόλις 9 κατοίκους. Ωστόσο τις περιόδους του Πάσχα & του Αυγούστου συγκεντρώνει πολύ περισσότερα άτομα. Το χωρίο μέχρι το 1927 ήταν γνωστό με το όνομα **Ζελίστα**. Το 1915 έγινε κατολίσθηση στο συγκεκριμένο χωρίο, με αποτέλεσμα να χωριστεί σε δύο οικισμούς, το Φωτεινό και την Κουρνόρραχη.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Δισιλοξάνιο

Το **δισιλυλοξάνιο** (αγγλικά: *disilyloxane*) είναι ανόργανη χημική ένωση, που περιέχει πυρίτιο, υδρογόνο και οξυγόνο, με μοριακό τύπο **Si<sub>2</sub>H<sub>6</sub>O,** αν και συνήθως παριστάνεται πιο αναλυτικά με τον ημισυντακτικό τύπο **(SiH<sub>3</sub>)<sub>2</sub>O**. Αποτελεί το πυριτιούχο ανάλογο του διμεθυλαιθέρα. Είναι το απλούστερο σιλοξάνιο. Το χημικά καθαρό δισιλυλοξάνιο στις «συνηθισμένες συνθήκες», δηλαδή σε θερμοκρασία 25&nbsp;°C και υπό πίεση 1 atm, είναι άχρωμο αποπνικτικό αέριο.

## Παραγωγή

Στις μέρες μας, το δισιλυλοξάνιο παράγεται κυρίως με μετατροπή σιλανίου ή (στοιχειακού) πυριτίου (αρχικά) σε μείγμα μονοξειδίου του πυριτίου και υδρογόνου, με αεριοποίηση. Αυτό το μείγμα μετά μετατρέπεται τελικά σε δισιλυλοξάνιο με την παρουσία καταλύτη. Εναλλακτικά, σε εργαστηριακή κλίμακα, μπορεί να παραχθεί με υδρόλυση κάποιου αλοσιλανίου (SiH3X). Και στις δυο περιπώσεις, ενδιάμεσα παράγεται σιλανόλη, που υφίσταται άμεση διαμοριακή αφυδάτωση, επειδή είναι αρκετά ασταθής:
\mathrm{SiH_3X + H_2O \xrightarrow{} SiH_3OH + HX} 
Σημειώνεται ότι, αντίθετα από τη σιλανόλη, η μεθανόλη χρειάζεται τη βοήθεια καταλύτη για να αφυδατωθεί.

## Ιδιότητες

Το δισιλοξάνιο αντιδρά σε χαμηλές θερμοκρασίες με αλογονίδια του αργιλίου, παράγοντας τα αντίστοιχα σιλυλ- και σιλυλεν- αλογονίδια και σιλάνιο. Το δισιλοξάνιο γενικά θεωρείται (σχετικά) σταθερό στο νερό. Ωστόσο, υδρολύεται, αν και πολύ αργά, εκλύοντας υδρογόνο: 
\mathrm{(SiH_3)_2O + 3H_2O \xrightarrow{} 2SiO_2 + 6H_2} 
Είναι, όμως, πιο ευδιάλυτο στον διμεθυλαιθέρα.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Υδρίδια
Κατηγορία:Οξείδια
Κατηγορία:Οξειδάνια
Διοργανώσεις Ε.Π.Σ. Πιερίας 2015–16

Για την **περίοδο 2015–16**, η Ένωση Ποδοσφαιρικών Σωματείων Πιερίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Πιερίας.

Η πρωταθλήτρια ομάδα της ΕΠΣ Πιερίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Πιερίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, δομή του πρωταθλήματος της Ε.Π.Σ. Πιερίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Ο **Διαγόρας Σεβαστής** τερμάτισε πρώτος στη κανονική διάρκεια του πρωταθλήματος και κατέκτησε και το πρωτάθλημα στη διαδικασία των Play Off  όπου συμμετείχαν οι 4 πρώτοι της βαθμολογίας. Στη συνέχεια αγωνίστηκε στο ειδικό πρωτάθλημα ανόδου στη Γ΄ Εθνική και κατάφερε να προβιβαστεί. 
Η κατάταξη των ομάδων με τη λήξη της κανονικής περιόδου, αλλά και μετά τη διαδικασία των Play Off ήταν η εξής:

  

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πιερίας. Το κύπελλο της περιόδου 2015–16 κατέκτησε η ομάδα της Πύδνας Κίτρους, η οποία στη συνέχεια έφτασε στον τελικό του Κυπέλλου Ερασιτεχνών.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Πιερίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Κατάλογος αγίων της Ανατολικής Ορθόδοξης Εκκλησίας

Ο κατάλογος συντάχθηκε βάσει της αλφαβητικής παράθεσης από την ηλεκτρονική έκδοση του Συναξαριστή των δώδεκα μηνών του ενιαυτού, Εκδόσεις Δόμος 2005.

Στον κατάλογο αυτό περιλαμβάνονται οι άγιοι της Ανατολικής Ορθόδοξης Εκκλησίας οι οποία βρίσκονται στα Συναξάρια και Μηνιαία της Εκκλησίας. Αυτός ο κατάλογος περιορίζεται μόνο στους αγίους της (λεγόμενης) Ελληνορθόδοξης Εκκλησίας, το Τυπικό της οποίας ακολουθεί αυτό του Οικουμενικού Πατριαρχείου της Κωνσταντινουπόλεως, και η οποίοι τιμούνται καθολικά από την Ανατολική Ορθόδοξη Εκκλησία. Άγιοι οι οποίοι τιμώνται **μόνο** από Αυτοκέφαλες / Αυτόνομες Εκκλησίες (π.χ. Ρωσική Ορθόδοξη Εκκλησία, Ιαπωνική Ορθόδοξη Εκκλησία, Εκκλησία της Ελλάδας), δεν περιλαμβάνονται σε αυτόν τον κατάλογο.

Να τονιστεί επίσης ότι, αν και ότι η μεγάλη πλειοψηφία των ονομάτων εορτάζουν στην αντίστοιχη ημέρα του αγίου /αγίας, αυτός δεν είναι ένας κατάλογος εορτολογίου ονομάτων, καθώς κάποια ονόματα εορτάζουν βάση γεγονότων και όχι προσώπων.

## Άγιοι στην Ορθόδοξη Εκκλησία

Οι άγιοι σύμφωνα με την παράδοση της Ανατολικής Ορθοδόξου Εκκλησίας κατατάσσονται ως τέτοιοι χωρίς επίσημες πράξεις αναγνωρίσεως. Όμως, αυτές από τότε που υπήρξαν, απλά κατοχύρωναν και διακήρυτταν την οικουμενικότητα της απόδοσης της μνήμης του τιμώμενου αγίου / ας.

Η συγκέντρωση όλων των αγίων της Ορθόδοξης Εκκλησίας δεν είναι ένα έργο που μπορεί να γίνει εύκολα και με σίγουρη πληρότητα. Αυτό συμβαίνει γιατί δεν υπάρχει ένας και μοναδικός κατάλογος ή βιβλίο ή συλλογή που να περιέχει όλους τους αγίους, αλλά εκατοντάδες συναξάρια, βίοι και πάμπολλες εκδόσεις αυτών καθώς και μηνιαίων. Γι’ αυτό οι πηγές για τον παρόντα κατάλογο περιλαμβάνουν τα κυριότερα και κατά το δυνατόν πληρέστερα έργα. Βάση δε αποτελεί το έργο του Άγιου Νικόδημου, καθώς περιλαμβάνει βίους και μνήμη πολλών αγίων.   
*Συναξαριστής των δώδεκα μηνών του ενιαυτού, του Άγιου Νικόδημου του Αγιορείτη. Συγγραφή 1805, πρώτη έκδοση 1819. 
*Λειτουργικά Μηνιαία της Εκκλησίας (Μηνιαία Κωνσταντινουπόλεως).
*Μηνιαία, του Βαρθολομαίου Κουτλουμουσιανού.  Συγγραφή 1843, πρώτη έκδοση 1843, τρίτη 1863, ενδέκατη 1889.

## Πηγές
*Λειτουργικά Μηναία Εκκλησίας
*Συναξαριστής των δώδεκα μηνών του ενιαυτού
*Συναξαριστής των δώδεκα μηνών του ενιαυτού (Ψηφιακή μορφή, Εκδόσεις Δόμος, 2005)
*Νέο Μαρτυρολόγιο 
*Μηναία 1843
*Μηναία 1863
*Μηναία 1889

## Εξωτερικοί σύνδεσμοι
*Αγιολογία, Ορθόδοξη Βικιπαίδεια

*
*
Το Ψάθινο Καπέλο

***Το Ψάθινο Καπέλο*** είναι ελαιογραφία του Νικολάου Λύτρα που δημιούργησε το 1925 και θεωρείται ως ένα από τα πιο τολμηρά και εντυπωσιακά έργα του πρώιμου ελληνικού Μοντερνισμού. Εκτίθεται στην Εθνική Πινακοθήκη της Ελλάδας.
## Το θέμα
Το θέμα απεικονίζει μια νεαρή κοπέλα με ένα ψάθινο καπέλο σε ασπρισμένο αυλόγυρο σε νησιώτικο τοπίο μια ζεστή καλοκαιρινή ημέρα.
## Αισθητική ανάλυση
Είναι χαρακτηριστικό έργο του Λύτρα, που υπήρξε από τους πρωτοστάτες της Ομάδας Τέχνης, επηρεασμένος από τον εξπρεσιονισμό χωρίς όμως να παραμορφώνει το σχέδιο δουλεύοντας με ένταση το χρώμα. Ο ζωγράφος χρησιμοποιεί έντονα και ζωντανά χρώματα, όλα τα γκριζογάλαζα ψυχρά στο κάτω μέρος, όλα τα πορτοκαλοκίτρινα θερμά προς τα πάνω. Σε αυτόν τον πίνακα κυριαρχούν τα χρώματα του βασικού κίτρινου με το συμπληρωματικό μωβ που χρωματίζουν τη φιγούρα με πλατιές ελεύθερες πινελιές, παχύρρευστο χρώμα και χειρονομιακή γραφή, δίνοντας έμφαση στον υλικό χαρακτήρα του χρώματος.

## Δείτε ακόμα
* Εθνική Πινακοθήκη-Μουσείο Αλεξάνδρου Σούτζου
* Νικόλαος Λύτρας

## Παραπομπές


Κατηγορία:Έργα ζωγραφικής του Νικολάου Λύτρα
Κατάλογος αγίων της Ανατολικής Ορθόδοξης Εκκκλησίας (Χ-Ψ-Ω)

Συντομογραφίες: 
**[[floruit|fl]]*: ήκμασε
*†:  χρονολογία θανάτου 
* *περ.* †: χρονολογία θανάτου περίπου το
* Δ. Α.: δεν αναγράφεται ούτε στα συναξάρια, ούτε αλλού πότε έζησε (όταν πρόκειται για μάρτυρα μπορεί γενικά να θεωρηθεί ότι πρόκειται για την περίοδο από τον 1ο έως τον 4ο αιώνα μ.Χ.)

## Χ

## Ψ

## Ω

## Σημειώσεις

## Παραπομπές


Χ
Η Σταύρωση (Ανδρέας Παβίας)

***Η Σταύρωση*** είναι αγιογραφία του ζωγράφου Ανδρέα Παβία που δραστηριοποιήθηκε στην Κρήτη κατά το β' μισό του 15ου αιώνα. Βρίσκεται σήμερα στην Εθνική Πινακοθήκη της Ελλάδας.

## Περιγραφή
Το έργο (αυγοτέμπερα σε ξύλο με διαστάσεις 83,5 εκ.x 59 εκ.) φιλοτεχνήθηκε κατά τα τέλη του 15ου αιώνα, είναι θρησκευτικού περιεχομένου και απεικονίζει τη Σταύρωση του Ιησού Χριστού. Εντάσσεται στην κατηγορία των «ιταλοκρητικών» έργων του καλλιτέχνη και παρουσιάζει επιρροές από τον ρεαλισμό της υστερογοτθικής τεχνοτροπίας.

## Παραπομπές


Κατηγορία:Έργα ελληνικής ζωγραφικής
Κατηγορία:Έργα ζωγραφικής του Ανδρέα Παβία
Κατηγορία:Κρητική Σχολή
Διοργανώσεις Ε.Π.Σ. Γρεβενών 2015–16

Για την **περίοδο 2015–16**, η Ένωση Ποδοσφαιρικών Σωματείων Γρεβενών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Γρεβενών.

Η πρωταθλήτρια ομάδα της ΕΠΣ Γρεβενών λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Γρεβενών, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, δομή του πρωταθλήματος της Ε.Π.Σ. Γρεβενών είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία
Στην Α΄ Κατηγορία συμμετέχουν 11 σύλλογοι. Το πρωτάθλημα ολοκληρώθηκε στις 9 Απριλίου 2016. Πρωταθλήτρια ΕΠΣ Γρεβενών ανακηρύχθηκε η Α.Ε. Ποντίων Βατολάκκου χωρίς τη διεξαγωγή αγώνων κατάταξης καθώς είχε διαφορά από τη δεύτερη ομάδα του Πυρσού Γρεβενών μεγαλύτερη των 5 βαθμών. Η τελευταία ομάδα ΑΓΟ Δήμητρας υποβιβάζεται στη Β΄ Κατηγορία.

Η τελική βαθμολογία 

  

### Β΄ Κατηγορία
Η Β΄ Κατηγορία διεξάγεται με τη συμμετοχή 7 ομάδων. Οι 4 πρώτες ομάδες αγωνίζονται σε αγώνες κατάταξης για την ανάδειξη του πρωταθλητή που κερδίζει και την άνοδο στην Α΄.
Η Δόξα Παλιουριάς κατέκτησε το πρωτάθλημα και την άνοδο στην Α΄ Κατηγορία μετά από αγώνες κατάταξης μεταξύ των ομάδων που τερμάτισαν στις 3 πρώτες θέσεις της κανονικής περιόδου, καθώς η 4η ήταν πάνω από το όριο βαθμολογικής διαφοράς για συμμετοχή στα μπαράζ ανόδου.
#### Κανονική περίοδος

Πηγές: ΕΠΣ Γρεβενών Βαθμολογία 13ης Αγωνιστικής Αποτελέσματα 14ης Αγωνιστικής

#### Μπαράζ Ανόδου
Οι 3 πρώτες ομάδες έδωσαν μονούς αγώνες μεταξύ τους.
* Μαύρη Θύελλα Κνίδης - Άρης Μηλιάς 5-3 
* Δόξα Παλιουριάς - Άρης Μηλιάς  4-4 
* Μάυρη Θύελλα Κνίδης - Δόξα Παλιουριάς 3-4 

Η βαθμολογία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Γρεβενών. Το κύπελλο της περιόδου 2015–16 κατέκτησε η ομάδα της Α.Ε.Π. Βατολάκκου .

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Γρεβενών
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Καμοάπα

Η **Καμοάπα** (ισπανικά: Camoapa) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η Καμοάπα.

## Η πόλη

## Παραπομπές


## Πηγές
* Αγγλική Βικιπαίδεια

Κ
Κ
Live Without Sense

***Live Without Sense*** είναι ο τίτλος του ζωντανά ηχογραφημένου άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιανουάριο του 1989 μέσω της δισκογραφικής εταιρείας "Steamhammer".

Οι ηχογραφήσεις του δίσκου πραγματοποιήθηκαν σε συναυλίες του συγκροτήματος κατά την περιοδεία "Release from Agony Tour 87/88". Η μίξη του ήχου έγινε στο "Power Sound Factory" της Βιέννης από τον Χέρβιχ Ούρσιν, με την παραγωγή του άλμπουμ να αναλαμβάνει ο Ράινερ Χένσελ και τον σχεδιασμό του εξωφύλλου ο Γιόακιμ Λούτκε.

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με δύο αστέρια με άριστα τα πέντε, αλλά το "Metal Storm" με 8,7 / 10 και το "Metal Archives" με 90 %.

## Τραγούδια του δίσκου

## Τα μέλη των Destruction
Οι μουσικοί οι οποίοι ηχογράφησαν το "*Live Without Sense*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Χάρι Γουίλκενς** - κιθάρα
* **Όλι Κάιζερ** - τύμπανα

## Παραπομπές


## Πηγές
* Live Without Sense - Destruction | Songs, Reviews, Credits | AllMusic
* Destruction - Live Without Sense - Metal Storm
* Destruction - Live Without Sense - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1989
Οι αγαθοί καρποί της Γης

**«Οι αγαθοί Καρποί της Γης»** είναι ελαιογραφία σε καμβά που δημιούργησε η Κύπρια ζωγράφος Λουκία Νικολαΐδου-Βασιλείου μεταξύ των ετών 1933 - 1936. Εκτίθεται στην Κρατική Πινακοθήκη Σύγχρονης Κυπριακής Τέχνης.

## Περιγραφή
Ο πίνακας φιλοτεχνήθηκε από την Λουκία Νικολαΐδου, την πρώτη γυναίκα από την Κύπρο που σπούδασε ζωγραφική στο εξωτερικό  (συγκεκριμένα στη Γαλλία), και έχει διαστάσεις 188 εκ. x 140 εκ. Στον συγκεκριμένο πίνακα είναι εμφανής η επίδραση που ασκεί στην καλλιτέχνιδα το έργο του Πολ Γκογκέν όπως αυτή εντοπίζεται στους τομείς της απόδοσης των μορφών, του θέματος και των συμβολισμών. Ο πίνακας διακρίνεται για τις μεγάλες χρωματικές επιφάνειες και για την απόδοση των γυναικείων μορφών μητέρας και κόρης, που συμβολίζουν την αναζήτηση της αθωότητας αποπνέοντας ταυτόχρονα μια αίσθηση αισθησιασμού που απουσίαζε από τις αντίστοιχες γυναικείες απεικονίσεις στα έργα άλλων Κύπριων καλλιτεχνών εκείνης της περιόδου.

## Παραπομπές


Κατηγορία:Πίνακες